 ڪيليفورنيا (ويب ڊيسڪ) هلندڙ سال اپريل ۾ فيس بڪ جي باني مارڪ زڪر برگ خيال ظاهر ڪيو هو ته جلد سوشل ميڊيا تي ڪوڙين خبرن جي روڪ ٿام لاءِ حقيقي خبرن تي ٻڏل نئون سيڪشن متعارف ڪرايو ويندو. مارڪ زڪربرگ جي اعلان کان پوءِ هلندڙ سال آگسٽ ۾ ڪمپني اعلان ڪيو هو ته فيس بڪ تي “نيوز ٽيب” نالي خبرن جو نئون سيڪشن متعارف ڪرايو ويندو جنهن سان سوشل ويب سائيٽ تي جعلي خبرن جي روڪ ٿام ٿيندي. پر فيس بڪ اهو واضح نه ڪيو هو ته “نيوز ٽيب” کي ڪڏهن متعارف ڪرايو ويندو، پر گذريل هفتي اها خبر سامهون آئي هئي ته فيس بڪ ۽ ٻين آمريڪي صحافتي ادارن وچ ۾ “نيوز ٽيب” کي متعارف ڪرائڻ جي حوالي سان شروعاتي معاهدو طئي ٿي ويو آهي. گذريل هفتي  خبر سامهون آئي هئي ته نيوز ٽيب کي متعارف ڪرائڻ لاءِ فيس بڪ جو مختلف آمريڪي ميڊيا هائوسز وچ ۾ معاهدو  ٿي ويو آهي. پر ان کي حتمي شڪل ڏيڻ اڃا باقي آهي.  خبرون هيون ته “نيوز فيڊ” لاءِ اهم ۽ وڏيون خبرون فراهم ڪندڙ ميڊيا هائوسز کي فيس بڪ رقم ادا ڪندو ۽ ان ڪم لاءِ ادارن وچ ۾ لکت طور معاهدو ٿيندو. ۽ هاڻ اها خبر سامهو آئي آهي ته فيس بڪ آمريڪا ۾ “نيوز ٽيب” جي آزمائش شروع ڪري ڇڏي آهي. ٽيڪنالوجي اداري “دي ورج” موجب فيس بڪ آمريڪا جي محدود موبائيل واهپيدارن کي “نيوز ٽيب“ سيڪشن تائين پهچ ڏئي ڇڏي آهي ۽ ڪمپني ان نئين فيچر کي “فيس بڪ نيوز“ جو نالو ڏنو آهي. رپورٽ موجب “فيس بڪ نيوز” جي فيچر تائين رڳو اينڊرائيڊ واهپيدار کي ئي محدود پهچ ڏني وئي آهي ۽ شروعاتي مرحلي ۾ آمريڪا جي وڏي شهرن جي مخصوص واهپيدارن کي ان نئين فيچر تائين رسائي ڏني وئي آهي.  فيس بڪ ان فيچر جي آزمائش رڳو آمريڪا جي وڏن شهرن جي محدود واهپيدارن تائين رکي آهي، پر امڪان آهي جلد ان کي سڃي آمريڪا جي واهپيدارن تائين پکيڙيو ويندو. نئين فيچر ۾ دنيا جون وڏيون ۽ مشهور اخبارون “وال اسٽريٽ جرنل، واشنگٽن پوسٽ، بز فيڊ ۽ نيويارڪ پوسٽ، جون خبرون، ڪالم ۽ تجزيا ڏنا پيا وڃن. هي به پڙهي سگهو ٿا: حڪومت جو انٽرنيٽ جي نگراني لاءِ تڪراري ڪمپني سان معاهدو فيچر ۾ جتي ڏينهن جي وڏي ۽ اهم خبر ڏني پئي وڃي، اتي صحت، شوبز، رانديون، سائنس ۽ ثقافت جي ڪيٽيگريز جون خبرون، ڪالم ۽ تجزيا به ڏنا پيا وڃن. هوڏانهن خابرو اداري اي پي پنهنجي رپورٽ ۾ ٻڌايو ته فيس بڪ نيوز ٽيب سيڪشن لاءِ خبرون فراهم ڪندڙ ڪجهه ادارن کي لکين ڊالر به فراهم ڪندو، پر ڪجهه ادارن کي ڪو به معاوضو نه ڏنو ويندو.  فيس بڪ نيوز جو فيچر واهپيدارن جي پسند ۽ ناپسند تحت مصنوعي ذهانت جي مدد سان اهڙيون خبرو، ڪالم ۽ تجزيا هر صارف کي فراهم ڪندو جنهن ۾ ان جي دلچسپي هجي، يعني مصنوعي ذهانت جو استعمال ڪندي هر واهپيدار کي ان جي پسند موجب خبرون فراهم ڪيون وينديون. نئين فيچر تحت واشنگٽن پوسٽ ۽ نيويارڪ ٽائيمز جهڙين اخبارن کي پيسا فراهم ڪري خبرن تائين پهچ ڪندڙ ماڻهن کي به لاڳاپيل ادارن جون خبرون پنهنجي اڪائونٽ تحت فراهم ڪيون وينديون. هي به پڙهي سگهو ٿا: گوگل ذهين ترين ڪمپيوٽر ٺاهڻ جي دعويٰ ڪري ڇڏي فيس بڪ نيوز سيڪشن ۾ نظر ايندڙ خبر جي هيڊ لائين تي ڪلڪ ڪرڻ سان واهپيدار کي پاڻ مرادو ان خبر جي اصلي اشاعتي اداري تائين پهچي ويندو ۽ جيڪڏهن ڪنهن واهپيدارن وٽ اشاعتي اداري جي اپيليڪيشن ڊائون لوڊ نه هوندي ته پهريان ان ايپ کي ڊائون لوڊ ڪرڻ جو چيو ويندو.    
 